เรื่องร้องเรียน (การเดินทาง,ความปลอดภัย) วันที่ 2023-01-23 02:58:24 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002671

ขอความช่วยเหลือแก้ไขปัญหา ตะไคร่น้ำ ต้นวัชพืช เศษขยะ สิ่งสกปรก และกิ่งไม้พาดเกี่ยวสายไฟฟ้า บริเวณตั้งแต่มหาวิทยาลัยเกษตรศาสตร์จนถึงโรงภาพยนตร์ เมเจอร์ ซีนีเพล็กซ์ รัชโยธิน แขวงลาดยาว เขตจตุจักร กรุงเทพมหานคร เนื่องจากผู้ร้องแจ้งว่าพบเห็นตะไคร่น้ำ ต้นวัชพืช เศษขยะ อยู่ในคลองบริเวณด้านหน้ามหาวิทยาลัยเกษตรศาสตร์ และพบเห็นต้นวัชพืชพันรกรุงรังอยู่กับต้นโพธิ์ที่อยู่ริมทาง พบเห็นเศษขยะที่ล้นออกจากถัง พบเห็นเศษขยะที่เก็บไปไม่หมด พบเห็นถุงดำ ตั้งกองอยู่ตามบริเวณ ซอยต่างๆ ได้แก่ ซอยท่านผู้หญิงพหล ซอยมงคลนิเวศน์ ซอยหมู่บ้านบุญสูง ซอยหมู่บ้านเธียรสวน ประกอบกับพบเห็นกิ่งไม้พาดเกี่ยวสายไฟฟ้าตลอดเส้นทางบริเวณตั้งแต่มหาวิทยาลัยเกษตรศาสตร์จนถึงโรงภาพยนตร์ เมเจอร์ ซีนีเพล็กซ์ รัชโยธิน ส่งผลให้ผู้ร้องไม่ได้รับความสะดวกสบายในด้านทัศนียภาพและไม่ได้รับความปลอดภัยในการเดินทาง ผู้ร้องจึงประสงค์ให้หน่วยงานที่เกี่ยวข้องช่วยเหลือแก้ไขปัญหาดังกล่าว เพื่อให้พื้นที่ เขตจตุจักร กรุงเทพมหานคร มีความเป็นระเบียบเรียบร้อย และปลอดภัยต่อการอาศัยอยู่ของประชาชน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata